**Årsmelding for diakonien i Langesund 2021. Godkjent januar 2022.**

 «Kjærlighet i ord og handling» slagordet til Langesund menighet ligger til grunn for engasjementet i menigheten. Annerledes året 2021 ble en fortsettelse med korona, og mye av det vi måtte forholde oss til i 2020. Lockdown, kohorter, sprit, avlysninger og korona. Avstand og munnbind har også vært del av året 2021. Men det er også mye bra: Simen, andakter, telefonbesøk, samtaler, blomsterhilsener, matgaver og mye mere. Mulighetsrommet vårt har fortsatt vært tilstede, og diakonien har fokusert på det.

**Diakonien** i Langesund er engasjert i mange oppgaver. Det viser diakoniplanen som ble skrevet og vedtatt 2019. Den sammen med årsmeldingene ligger på Bamble kirkelige fellesråd under diakoni. <https://www.bamble.kirken.no/Diakoni> Diakoniplanen er evaluert for 2021.

**Diakoniutvalget:**

Leder frivillig: Knut Halfdan Svendsen, frivillig: Torgunn Elstrøm Sørensen, sokneprest: Jan Terje Hansen, diakonmedarbeider: Mari Sannes og soknediakon: Reidun Fadum Hvale.

Soknediakon Reidun Hvale er ansatt i kirkene: Langesund, Bamble, Stathelle og Herre. Det er en 75% stilling hvor 15% av stillingen er spesielt mot barn og unge i menighetene Herre, Stathelle og Bamble.

**Visjon og mål:**

Langesund diakoniutvalget har Langesund som sitt hoved virke område. Engasjement bygger på den samme visjonen som menigheten og menighetsrådet har som mål «Vi ønsker at Langesund Menighet skal være som en familie hvor alle kan føle seg hjemme» og slagordet for menigheten er «Kjærlighet i ord og handling». Verdiene som menigheten bygger på er: Åpen, ærlig og engasjert og til sammen gir det denne visjonen for arbeid: «Langesund menighet ønsker å bygge sin virksomhet på Guds godhet. Alle skal kjenne seg velkomne i menigheten og føle seg betydningsfulle. Vi ønsker å bygge menighet på gode og ærlig relasjoner».

**Aktiviteter:**

Diakoniutvalget har dette året hatt fokus på: verdensdagen for psykisk helse, sorgkvelder, fester, besøkstjeneste, og behovet for satsning på besøksordning. Vi har jobbet med en oversikt over de som er engasjert i omsorgstjenesten, og hvordan menigheten kan ivaretar de som er frivillige.

**Samarbeid med andre:**

7. oktober invitert diakonien i alle kirkene i Bamble til en markering av verdensdagen for Psykisk helse i Stathelle kirke. Målet var å sette fokus på «Livet under og etter pandemien». Taler var Knut Halfdan Svendsen, og det var musikk ved Tiljakoret.

Samarbeidet med Bamble kommune skjer ved at kirken er tilstede på to institusjoner. Det tilbys andakter og gudstjenester med nattverd. Det er prest, diakon, organist og frivillig som har denne tjenesten. Det ble tilbudt uteandakter vår og høst til stor glede for de som deltok. Julesamling på Krogshavn er i samarbeid med presten.

I forbindelse med allehelgen ble det sendt ut invitasjoner til sorgkvelder i hver menighet i Bamble. Diakoniutvalget var arrangør. Taler var Terje Tallseth Gundersen sammen med prestene i de forskjellige menighetene. Vi engasjerte sangere og serverte et enkelt måltid. Det var lærerike kvelder, men det kom ikke så mange. Det blir invitert til ny sorgkveld 21. april 2022.

Prosjektet «ung sorg» er et samarbeidsprosjek hvor de fleste av diakonene i Telemark er engasjert. Målet er å jobbe inn mot videregående skoler med et sorgtilbud. Det er Ole Hafell fra bispekontoret i Vestfold som har tatt initiativ til prosjektet. Diakonen i Bamble har vært på Modum til opplæring, og er med i gruppen som arbeider frem prosjektet i Telemark. Målet er å kunne tilby Bamble videregående skole et sorg tilbud fra 2022.

Til jul ble det kjøpt blomster med en julehilsen til noen vi har kontakt med. Det ble gitt ut matgavekort.

Det har blitt gjennomført ca. 205 besøk og sendt blomsterhilsen til noen av de vi besøker.

Festen for de over 60 har vi bidratt på. Det ble en hyggelig opplevelse høsten 21. vår festen kunne vi ikke gjennomføre på grunn av koronaen.

Bedehuset inviterer til: rundt en åpen bibel, bønn, treff mm.

Menigheten tilbyr kirkeskyss.

Bønneringen sender jevnlig ut bønnebrev.

Guttetur er et tilbud Jan Terje inviterer til.

Kirkene har ikke lenger et samarbeid med Brotorvet, fordi leieavtalen er avsluttet.

Frivillige er med på flere av diakoniens aktiviteter. Det ble arrangert frivilligfest.

En gruppe frivillige ønsker mere fokus på sjelesorg, og har tatt kontakt med diakonen om å utvikle tilbudet sammen. Planleggingen fortsetter i 2022.

Reidun startet på sjelesorgstudier høsten 2021. Det er et Norsk/svensk studie over 4 semester.

Sokneprestene er fast på palliativ avdeling.

**Deltakelse i kristne kulturarrangementer:**

Kirke safari er et tilbud til alle 7.klassinger i kommunen. De blir invitert til Bamble kirke. Der får de høre, og være med på fortellinger om kirkehistorien i Bamble. I 2021 var det 2. klasser fra Langesund som deltok.

Nustad gård deltok på julevandring. De hadde med lussekatter, som vi koste oss med mens vi pratet, og hygget oss etter forestillingen.

**Nestekjærlighet:**

Diakonen sammen med andre ansatte fortsetter å følge opp enkeltpersoner. Flere har vi hatt kontakt med over en tid. De støttes med blant annet kjøring til lege, støtte til møte med offentlige kontorer, formidle økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon, og drivkraft til å ta tak i egen livssituasjon.

Det ble hentet mat hos Frikirken til noen. Til jul ble det gitt ut noen gavekort til mat innkjøp til noen av våre kontakter.

**Besøk:**

Soknepresten, diakonen og frivillige er besøkere, og det har vært mange besøk, og telefon/samtaler/besøk i 2021. Det er potensiale for å utvide og bygge opp en aktiv besøkstjeneste.

**Inkluderende fellesskap:**

**Institusjoner:**

Organisten, frivillig, diakon og prestene i Bamble har hatt jevnlig institusjons andakter. I høytidene ble det gjennomført gudstjeneste med nattverd. Vi besøker fast Bamble Helsehus, og Krogshavn. Når det var nedstengt inviterte vi til ute andakt. Disse ble godt mottatt.

**Simen:**

 «Sammen i menigheten» er et tilbud til mennesker med utviklingshemmede i Bamble. «Simen» møtes annen hver onsdag fra 18 til 20 i Langesund kirke. En «Simen» kveld er slik: Spise og kose seg sammen, ha det moro sammen gjennom sang og musikk. Prate sammen og dele små og store gleder og problemer i hverdagen. Ta opp aktuelle temaer hvor deltagerne får slippe til med sine bidrag. Hver kveld avsluttes med lystenning, sang, andakt og bønn. Målet er at kirkene i Bamble sammen skal ha et tilbud til denne gruppen. Det drives av ansatte og fem frivillige. Juleavslutning for alle ledere og frivillig i Grenland var i Stathelle kirke. Organist Marit Rike har vært engasjert dette året. Sammen har vi ansvar for musikkprosjekt på Simen. Lønnsmidler til musikkpedagog ble dekket av midler fra Skagerak sparebank og diakonmidler hos biskopen. Rune Rasmussen er spesialprest for inkluderende kirkeliv, Agder- og Telemark bispedømme, og er med som leder på Simen. Musikkprosjektet er et samarbeid med foreldregruppen NFU Bamble lokallag. De har søkt og mottatt midler til instrumenter, transport og mat fra Stiftelsen Dagsrudheimen. De får også OVF og K-stud midler.Målet for prosjektet er å:

* Bidra til at utviklingshemmede kan oppleve gleden med musikk i felleskap med andre.
* Utvikle musikalsk glede og sine musikalske evner.
* Bruke musikk til å rekruttere og være en attraktiv klubb for yngre utviklingshemmede i kirken.

Simen har deltatt på Hel gt på Stathelle og noen konserter.

Simen har i mange år hatt et misjonsprosjekt i Moldova. Nå kan det drives videre av lokale krefter. Simen er derfor ute av dette arbeide.

Simen har jobbet for å kunne finne et nytt misjonsprosjekt, og har i samarbeid med NMS startet et inkluderingsarbeid /misjons arbeid i Estland.

**Vern om skaperverket:**

Det er et tema menighetenekan ha mere bevissthet om. Eks bærekraftmålene.

**Kamp for rettferdighet:**

Fasteaksjonen for Kirkens Nødhjelp er konfirmantene med på.

**FN s bærekraft mål**:

Verden, kirken og diakonien med flere vil fremover arbeide for å nå målene om en mere rettferdig verden. Kirken har gitt ut materiale om bærekraftmålene. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>

Hvordan lese om bærekrafts målene i lys av kristen tro? I boken kan vi la oss inspirere til å «se–bedømme–handle». Vi kan alle bidra med noe, og sammen er vi sterkere.

Bærekrafts målene bør være med i bevisstheten og planleggingen for menigheten. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her.